་བཅུ་གསུམ་སོགས་སོ། །སྒོམ་པ་ལ།
མཚན་བཅས་མཚན་མེད་གཉིས་ཀྱི། མཚན་བཅས་ནི། སྤྱིར་བྱ་རྒྱུད་ལ་ཙམ་ཁྱད་
གཉིས་ཀྱི། ཙམ་པོ་པ་ལ་བདག་བསྐྱེད་དངོས་སུ་བསྟན་པ་མེད་ཀྱང༌། ཁྱད་པར་
པའི་དབང་དུ་བྱས་ཏེ། སྟོང་པ་ཉིད་དང་། ཡི་གེ་དང་། སྒྲ་དང་། གཟུགས་དང༌།
ཕྱག་རྒྱ་དང༌། མཚན་མའི་ལྷ་སྟེ་ཀྲི་ཡ་དོན་གྱི་ལྷ་དྲུག་གི་སྒོ་ནས་དམ་ཚིག་པ་བསྐྱེད་
པའི་མདུན་དུ། ཡེ་ཤེས་པ་སྤྱན་དྲངས་ཏེ་མཆོད་བསྟོད་དང་བཟླས་པ་སོགས་བྱས་ལ།
དམ་ཡེ་རྗེ་ཁོལ་གྱི་ཚུལ་དུ་བལྟས་ནས་དངོས་གྲུབ་བླང་བའོ། །མཚན་མེད་ནི། མཚན་
304

སྔ་འགྱུར་ཐེག་དགུའི་ཚོགས་བཤད་མདོར་བསྡུས་ནོར་བུའི་ཏམྦུ་ར།
བཅས་ཀྱི་སྣང་བ་དེ་ཡང་མི་དམིགས་པ་དག་པ་མཐའ་བཞི་དང་བྲལ་བའི་ངང་དུ་
འཇོག་པས་བདེན་གཉིས་རེས་འཇོག་ཏུ་བསྒོམ་པའོ། །སྤྱོད་པ་ནི། བྱ་བ་དྲུག་སྟེ།
འཇུག་པའི་དུས་དང༌། ཟས་དང་། གོས་དང་གཙང་སྦྲ་དང་། དམིགས་རྟེན་དང༌།
བཟླས་བརྗོད་སྔགས་ཀྱི་བྱ་བ་རྣམས་སོ། །འབྲས་བུ་ནི། མི་ཚེ་བདུན་ན་རིགས་གསུམ་
རྡོ་རྗེ་འཛིན་པའི་ས་སྐུ་གསུམ་ཡེ་ཤེས་ལྔ་ཡི་བདག་ཉིད་ཐོབ་པར་འདོད་པ་སྟེ། ལམ་
རིམ་ལས། གཉིས་མེད་མཉམ་པར་མ་ཤེས་པས། །དོན་དམ་དག་པ་ཆོས་ཉིད་
ཙམ། །ཡེ་ཤེས་བཞི་ཡོན་ཀུན་རྫོབ་ལྷ། །རེས་སྒོམ་བྱེད་པ་ལས་ཀྱི་ས། །
ཞེས་སོ། །
གཉིས་པ་ཨུ་པ་ཡའི་ཐེག་པའི་ངོ་བོ་ནི། ལྟ་སྒོམ་ཡོ་ག་དང་། སྤྱོད་པ་བྱ་བ་ལྟར་
སྤྱོད་པས་དངོས་གྲུབ་སྒྲུབ་པའི་ཐབས་སུ་གྱུར་པའོ། །ངེས་ཚིག་ནི། ཨུ་པ་ཡའི་སྒྲ་ལས།
ཕྱིའི་བྱ་བ་དང་ནང་གི་རྣལ་འབྱོར་གཉིས་ཆ་མཉམ་དུ་སྤྱོད་པའི་ཕྱིར་གཉིས་ཀའི་རྒྱུད་
ཀྱི་ཐེག་པ་ཞེས་བྱའོ། །དབྱེ་བ་ལས། དབང་གི་འཇུག་སྒོ་ཆུ་དང་ཅོད་པཎ་གཉིས་ཀྱི་
སྟེང་དུ་རྡོ་རྗེ་དྲིལ་བུའི་མིང་སྟེ་གསུམ་བསྣན་པ་ཐུན་མོང་རིག་པའི་དབང་ལྔའོ། །བྱ་བའི་
འཇུག་སྒོ་དང༌། ཚུལ་ཁྲིམས༑ སྤྱོད་པ་རྣམས་ནི་བྱ་རྒྱུད་དང་མཐུན་ཞིང་། རྒྱལ་བ་
རིགས་བཞིར་བལྟ་ཞིང་བསྒོམ་པ་སོགས་ཁྱད་པར་ཅུང་ཟད་ལས་ལྟ་སྒོམ་ཡོ་ག་
་ག་དང་
ཤས་ཆེར་མཐུན་ནོ། །འབྲས་བུ་ནི། མི་ཚེ་ལྔ་ན་རིགས་བཞི་རྡོ་རྗེ་འཛིན་པའི་ས་
ཐོབ་པར་འདོད་པ་སྟེ། རིགས་བཞི་ནི་ལས་ཀྱི་རིགས་རིན་པོ་ཆེའི་རིགས་ལ་བསྡུས་
པའོ། །དེ་ལྟར་ཡང༌། རང་ཤར་ལས། ཨུ་པ་ཡ་ནི་འདི་ལྟ་སྟེ། ལྟ་བ་ཡོ་གར་བལྟ་བ་ལ།
305

སྔ་འགྱུར་ཐེག་དགུའི་ཚོགས་བཤད་མདོར་བསྡུས་ནོར་བུའི་ཏམྦུ་ར།
སྤྱོད་པ་ཀྲི་ཡར་སྤྱོད་པའོ། །དེ་ཕྱིར་གཉིས་ཀའི་རྒྱུད་ཅེས་གྲགས། །ཞེས་དང་། གཡུ་
ཐང་ལས། གཉིས་ཀ་རྒྱུད་ཀྱི་འདོད་པ་ནི། །སྤྱོད་པ་བྱ་བའི་རྗེས་མཐུན་ཡང༌། །ལྟ་བ་
རྣལ་འབྱོར་རྗེས་མཐུན་ཕྱིར། །རིགས་དང་ལྟ་བས་ཁྱད་པར་འཕགས། །ཞེས་སོ། །
གསུམ་པ་ཡོ་གའི་ཐེག་པའི་ངོ་བོ་ནི། དོན་དམ་མཚན་མ་མེད་པའི་ཆོས་ཉིད་ཀྱི་
བྱིན་རླབས་ཀུན་རྫོབ་རྡོ་རྗེ་དབྱིངས་ཀྱི་ལྷར་བརྟགས་ཏེ་རྟོག་པ་བཟང་ངན་བླང་དོར་
གྱི་རྩོལ་བས་འབྲས་བུ་སྒྲུབ་པར་འདོད་པའོ། །ངེས་ཚིག་ནི། ཡོ་གའི་སྒྲ་ལས་ནང་
གི་རྣལ་འབྱོར་གཙོ་བོར་བྱེད་པའམ་སྟོན་པས་རྣལ་འབྱོར་གྱི་རྒྱུད་ཅེས་བྱ། དབྱེ་བ་
ལས། འཇུག་སྒོའི་དབང་ནི། རིག་པའི་དབང་ལྔའི་སྟེང་དུ་རྡོ་རྗེ་སློབ་དཔོན་གྱི་དབང་
དང་དྲུག་བསྐུར། བྱ་བའི་འཇུག་སྒོ་མཚན་བཅས་དང་མཚན་མེད་ཀྱི་ཏིང་ངེ་འཛིན་
ཀྱི་སྒོ་ནས་འཇུག ལྟ་བ་ནི། བདེན་པ་གཉིས་ཏེ། དོན་དམ་མཚན་མ་མེད་
པའི་ཆོས་ཉིད་རང་བཞིན་གྱིས་འོད་གསལ་བར་རྟོགས་པས། དེའི་བྱིན་རླབས་ཡང་
དག་པའི་ཀུན་རྫོབ་རྡོ་རྗེ་དབྱིངས་ཀྱི་དཀྱིལ་འཁོར་དུ་སྣང་བའི་ཕྱིར༑ སྐྱེ་བོས་སྣང་བ་
རང་རྒྱུད་དུ་བརྟགས་པ་འདི་མེད་པར་འདོད་དེ། རྟ་རིམ་ལས། ཡོ་ག་དོན་དམ་རྣམ་
དག་པའི། །ཆོས་ཀྱི་དབྱིངས་ཀྱི་ཡེ་ཤེས་སུ། །རྟོགས་པའི་བྱིན་རླབས་ལྷར་སྣང་བ། །
དེ་ཕྱིར་སྐྱེ་བོ་ལྟར་སྣང་འཁྲུལ། །ཞེས་སོ། །ཚུལ་ཁྲིམས་ནི། རྩེ་མོར་གསུངས་པའི་
རིགས་ལྔ་སྤྱི་དང་བྱེ་བྲག་སོ་སོའི་དམ་ཚིག་རྣམས་དང༌། ཡང་འབྱེད་འཕྲུལ་སྡེར་
གསུངས་པ་རྣམས་ཏེ་ཞིབ་པར་ཐེག་དགུ་ལས། ཚུལ་ཁྲིམས་རིགས་ལྔ་སྤྱིའི་དམ་ཚིག །
བྱང་ཆུབ་སེམས་མཆོག་དང་པོར་བསྐྱེད། །དེ་རྗེས་ཚུལ་ཁྲིམས་གསུམ་ལ་བསླབ། །
306

སྔ་འགྱུར་ཐེག་དགུའི་ཚོགས་བཤད་མདོར་བསྡུས་ནོར་བུའི་ཏམ་ར།
བྱེ་བྲག་སྣང་མཛད་དམ་ཚིག་གསུམ། །སེམས་བསྐྱེད་ཚུལ་ཁྲིམས་སྐྱབས་འགྲོ་བའོ། །
མི་བསྐྱོད་རྡོར་དྲིལ་ཕྱག་རྒྱ་དང༌། །སློབ་དཔོན་བཟུང་བཞི་རིན་ཆེན་ལ། །ནོར་ཆོས་
མི་འཇིགས་བྱམས་སྦྱིན་བཞི། །པདྨར་ཐེག་པ་ཀུན་འཛིན་གཅིག །ལས་རིགས་ཀུན་
མཛིན་མཆོད་བརྩོན་གཉིས། །གཞན་དུ་བྱ་རྒྱུད་དམ་ཚིག་སྟེང༌། །ལུང་གཅིག་ཆུ་ལ་
མི་བཏུང་ཞིང་། །ཉམས་དང་ཁ་མི་བསྲེ་བ་དང༌། །ཡི་དམ་ལྷ་དང་སློབ་དཔོན་མཆེད། །
རང་སེམས་མ་ཁྲེལ་སོགས་ཀྱང་བཤད། །ཅེས་སོ། །སྒོམ་པ་ནི། མཚན་བཅས་
མཚན་མེད་གཉིས་ཀྱི། མཚན་བཅས། སྟོང་པ་ཉིད་དང༌། ཟླ་གདན་དང༌། གསུང་
ཡིག་འབྲུ་དང་། ཐུགས་ཕྱག་མཚན་དང༌། སྐུ་ཡོངས་སུ་རྫོགས་པ་ལས་མངོན་པར་
བྱང་ཆུབ་པ་སྟེ་མངོན་བྱང་ལྔ་དང༌། ཏིང་ངེ་འཛིན་དང༌། དབང་བསྐུར་བ་དང༌།
བྱིན་གྱིས་རློབ་པ་དང༌། མཆོད་པའི་ཚེ་འཕྲུལ་ཏེ་ཆོ་འཕྲུལ་བཞིའི་སྒོ་ནས་ལྷ་དང་ལྷ་
མོའི་རྣལ་འབྱོར། སྐུ་ཕྱག་ཆེན། གསུང་ཆོས་རྒྱ། ཐུགས་དམ་རྒྱ། ཕྲིན་ལས་ལས་
རྒྱ་སྟེ་ཕྱག་རྒྱ་བཞིས་རྒྱས་བཏབ་ནས་རང་དམ་ཚིག་པར་བསྐྱེད་པ་ལ། ཡེ་ཤེས་
སེམས་དཔའ་སྤྱན་དྲངས་ནས་སྤུན་ནམ་གྲོགས་ཀྱི་ཚུལ་དུ་བཟང་ངན་མེད་པར་བལྟས་
ཏེ་མཆོད་བསྟོད་བཟླས་པ་བྱ་བ་ནི་ཡོ་ག་ཙམ་པོ་པའི་ལུགས་ཡིན་ལ། ཡོ་ག་ཁྱད་པར་
པའི་དབང་དུ་བྱས་ན་དང་པོའི་སྦྱོར་བ་བདག་ཉིད་ལྷའི་གཙོ་བོར་བསྒོམ་རྗེས། དཀྱིལ་
འཁོར་རྒྱལ་མཆོག་མདུན་དུ་ཡེ་ཤེས་ཀྱི་འཁོར་ལོ་རྫོགས་པར་བསྒོམ་སྟེ། ལས་རྒྱལ་
མཆོག་དེ་གཉིས་ཀ་ལ། ཡེ་ཤེས་པ་དགུག་བསྟིམ་གཉིས་མེད་དུ་བྱས་ནས་མཆོད་
བསྟོད་བཟླས་པ་སོགས་བྱས་རྗེས་སླར་གཤེགས་སུ་གསོལ་བའི་ཁྱད་པར་ཡོད་དོ། །
307

སྔ་འགྱུར་ཐེག་དགུའི་ཚོགས་བཤད་མདོར་བསྡུས་ནོར་བུའི་ཏྭམ་ར།
མཚན་མེད་ནི། དོན་དམ་མཚན་མ་མེད་པའི་ངོ་བོ་ཉིད་དང་། དེའི་བྱིན་རླབས་ལྷར་
སྣང་ཡེ་ཤེས་ཀྱི་སྣང་ཆ་གཉིས་གཉིས་སུ་མེད་པའི་ངང་ལ་མཉམ་པར་འཇོག་པའོ།
སྤྱོད་པ་ནི། གཙང་སྦྲ་སོགས་ཕྱིའི་ཀུན་སྤྱོད་ཀྱི་གྲོགས་དང་ལྡན་པའི་སྒོ་ནས་གཙོ་བོར་
ལྷའི་རྣལ་འབྱོར་ལ་གནས་པས་རང་གཞན་གྱི་དོན་སྤྱོད་པའོ། །འབྲས་བུ་མི་ཚེ་གསུམ་
ན་སྟུག་པོ་བཀོད་པའི་ས་ལ་སྐུ་གསུམ་ཡེ་ཤེས་ལྔ་ཡི་བདག་ཉིད་དུ་སངས་རྒྱས་པར་
འདོད་དེ། ལམ་རིམ་ལས། ལྷུན་གྲུབ་མཉམ་པ་མ་མཐོང་བས། །ཆོས་ཀུན་རྣམ་
དག་ཡེ་ཤེས་ཀྱི། །བྱིན་རླབས་རྡོ་རྗེ་དབྱིངས་སྤྲུལ་པ། །བླང་དོར་བྱེད་པ་རྣལ་
འབྱོར་སའོ། །ཞེས་དང༌། ཀུན་བྱེད་ལས། ཡོ་ག་སྟུག་པོ་བཀོད་འདོད་པས། །མི་ཚེ་
གསུམ་ན་གྲོལ་བར་འདོད། །ཅེས་སོ། །དེས་ན་སྔགས་ཕྱི་རྒྱུད་རྣམས་སུ་ཀུན་རྫོབ་ལྷར་
བལྟ་བའང༌། ཆོས་ཉིད་དག་པར་རྟོགས་པའི་དབང་གིས་ཆོས་ཅན་ལྷར་སྣང་བར་
འདོད་ཀྱི། སྔགས་ནང་པ་བཞིན་དུ་རྟོགས་རུང་མ་རྟོགས་རུང་འདི་ལྟར་སྣང་བའི་ཆོས་
ཐམས་ཅད་ཡེ་ནས་སངས་རྒྱས་པའི་རང་བཞིན་མཉམ་པ་ཉིད་དུ་རྟོགས་པ་མ་ཡིན་ལ།
དེའི་དབང་གིས་སྤྱོད་པ་བླང་དོར་མེད་པ་མཉམ་པ་ཉིད་ལ་མངོན་དུ་སྤྱོད་ནུས་པ་མ་
ཡིན་ཞིང་། འབྲས་བུ་ཐོབ་པའི་དུས་ཀྱི་ཡུན་མི་ཚེ་བདུན་སོགས་གསུངས་པའང་
རིག་འཛིན་གྲུབ་པའི་དབང་གིས་ཡུན་རིང་དུ་གནས་པའི་དབང་དུ་མཛད་ཀྱི། གཞན་
དུ་བྱ་རྒྱུད་རང་ལམ་གྱིས་བསྐལ་ཆེན་བརྒྱད་ནས་མཐར་འབྲས་ལ་སྦྱོར་བར་གསུངས་
པ་སོགས་གནད་ཀྱིས་མི་འགལ་ཞིང་དོན་གཅིག་ཏུ་འབབ་པ་ཡིན་ནོ། །དེ་ལྟར་ཕྱི་རྒྱུད་
སྡེ་གསུམ་པོ་དེ་ལའང་དག་པ་མཐར་ཕྱིན་པ་འབྲས་བུ་སྐུ་དང་ཡེ་ཤེས་ཀྱི་རང་བཞིན་
308

སྔ་འགྱུར་ཐེག་དགུའི་ཚོགས་བཤད་མདོར་བསྡུས་ནོར་བུའི་ཏམྦུ་ར།
དུ་གྱུར་པའི་ལྷ་ཉིད་མཚན་མ་དང་སྔགས་ཀྱི་རྣམ་པར་ཤར་བ་ལམ་དུ་བྱེད་པའི་སྒོ་ནས་
སངས་རྒྱས་ཀྱི་མཛད་པ་ལ་ད་ལྟ་ནས་ཅི་རིགས་པར་འཇུག་པའི་ཆ་ནས་འབྲས་བུ་ལམ་
བྱེད་ཀྱི་ཚུལ་ཡོད་ཅིང་། དེའི་དབང་གིས་མདོ་ལམ་ལས་ཐབས་ཀྱིས་འཕགས་ཤིང་མྱུར་
བའི་ལམ་ཡིན་ནོ། །དེས་དཀའ་ཐུབ་རིག་བྱེད་ཀྱི་ཐེག་པ་སྔགས་ཕྱི་རྒྱུད་གསུམ་
གྱི་རྣམ་བཞག་མདོ་ཙམ་ཞུས་གྲུབ་ནས།
གཉིས་པ་ནང་པ་ཐབས་ཀྱི་རྒྱུད་ཀྱི་ཐེག་པ་ནི། ལྟ་བ་བདེན་པ་དབྱེར་མེད་དུ་རྟོགས་
པ་དང་། སྒོམ་པ་ལྷ་ཞལ་སྦྱོར་དུ་སྒོམ་པ། སྤྱོད་པ་གཙང་དམེ་བླང་དོར་ལས་འདས་
པ་དང༌། འབྲས་བུ་ཚེ་གཅིག་གིས་བྱང་ཆུབ་མངོན་དུ་བྱེད་ནུས་པ་སོགས་ཀྱི་སྔགས་
ཕྱི་པ་ལས་ཁྱད་པར་དུ་འཕགས་སོ། །དེ་ལའང་ཆོས་ཐམས་ཅད་སེམས་ཉིད་སྣང་
སྟོང་དབྱེར་མེད་ཀྱི་ཆོ་འཕྲུལ་དུ་རྟོགས་པ་མ་ཧཱ། ཆོས་ཐམས་ཅད་སེམས་ཉིད་དབྱིངས་
ཡེ་གཉིས་སུ་མེད་པའི་རྩལ་དུ་རྟོགས་པ་ཨ་ནུ། ཆོས་ཐམས་ཅད་སེམས་ཉིད་ཡེ་ནས་
སྐྱེ་འགག་མེད་པའི་རང་བྱུང་གི་ཡེ་ཤེས་རང་སྣང་བར་རྟོགས་པ་ཨ་ཏི་གསུམ་སྟེ། རང་
ཤར་ལས། ནང་པ་ལ་ནི་གསུམ་དུ་འདོད། །མ་ཧཱ་ཨ་ནུ་ཨ་ཏིའོ། །ཞེས་དང་།
རྩལ་རྫོགས་ལས། བསྐྱེད་པ་མ་ཧཱ་ཡོ་ག་ནི་ཆོས་ཐམས་ཅད་ཀྱི་གཞི་ལྟ་བུའོ། །ལུང་
ཨ་ནུ་ཡོ་ག་ནི་ཆོས་ཐམས་ཅད་ཀྱི་ལམ་ལྟ་བུའོ། །རྫོགས་པ་ཨ་ཏི་ཡོ་ག་ནི་ཆོས་རྣམས
ཀྱི་འབྲས་བུ་ལྟ་བུའོ། །ཞེས་སོ། །དེ་ལས།
དང་པོ་མ་ཧཱ་ཡོ་གའི་ཐེག་པའི་ངོ་བོ་ནི། ཐབས་བསྐྱེད་པའི་རིམ་པ་ལ་གཙོ་བོར་
བརྟེན་ནས་ལྷག་པ་བདེན་པ་དབྱེར་མེད་ཀྱི་དོན་ལ་རྟོགས་གོམས་ཀྱི་སྦྱོར་བས་གྲོལ་བ་
309

སྔ་འགྱུར་ཐེག་དགུའི་ཚོགས་བཤད་མདོར་བསྡུས་ནོར་བུའི་ཏམྦུ་ར།
ཐོབ་པའི་རང་བཞིན། ངེས་ཚིག་ནི། མ་ཧྭ་ཡོ་གའི་སྒྲ་ལས་རྣལ་འབྱོར་ཆེན་པོ་སྟེ།
གཉིས་མེད་ཀྱི་དོན་ལ་བློ་འབྱོར་བས་ཡོ་ག་ཕྱི་པ་ལས་ཆེས་འཕགས་པའི་ཕྱིར་རོ། །
དབྱེ་བ་ལས། འཇུག་སྒོ་དབང་ནི། ཐུན་མོང་བ་བུམ་དབང་གི་སྟེང་དུ། ཐུན་མིན་
མཆོག་དབང་གོང་མ་གསུམ་བསྣན་པས་དབང་བཞིའི་ངེས་པ་ཅན་ཏེ། སྒྱུ་འཕྲུལ་ལྟར་
ན་བུམ་དབང་ལ་གཉིས་སུ་ཕྱེ་བའི་ཕན་ནུས་ཟབ་མོའི་དབང་ལྔའོ། །བྱ་བའི་འཇུག་
སྒོ་ནི། ཤེས་རབ་སྟོང་པ་ཆེན་པོའི་རྣལ་འབྱོར་དང༌། ཐབས་སྙིང་རྗེ་སྒྱུ་མ་དང༌།
ཕྱག་རྒྱ་ཕྲ་རགས་ཀྱི་ཏིང་ངེ་འཛིན་རྣམ་པ་གསུམ་གྱི་སྒོ་ནས་འཇུག་སྟེ་བསྐྱེད་རིམ་གཙོ་
བོར་སྟོན་པའི་ལམ་ཡིན་པའི་ཕྱིར་རོ། །ལྟ་བ་ནི། རིག་པ་སྤྲོས་བྲལ་ལ་སྣང་བ་སྐུ་
གསུང་ཐུགས་ཡོན་ཕྲིན་ལས་ཏེ་དབྱིངས་ཡེ་འབྲས་བུའི་དོན་དམ་དཀོར་བདུན་ངོ་བོ་
ཉིད་རྒྱུར་ལྷུན་གྱིས་གྲུབ་པ་ལྷག་པའི་དོན་དམ་དང༌། དེ་ཉིད་ཀྱི་རྩལ་ཕུང་
ཁམས་སྐྱེ་མཆེད་ཀྱིས་བསྡུས་པའི་རྟོག་ཚོགས་ཐམས་ཅད་སྐུ་དང་ཡེ་ཤེས་ཀྱི་དཀྱིལ་
འཁོར་དུ་རང་སྣང་བ་ལྷག་པ་ཀུན་རྫོབ་སྟེ། བདེན་པ་དེ་གཉིས་ཀྱང་སྣང་སྟོང་ཕྱོགས་
རེ་བ་མ་ཡིན་པར། གསེར་དང་གསེར་གྱི་སེར་པོ་དང༌། གཡུ་དང་གཡུའི་ཁ་
དོག་བཞིན་དུ། ངོ་བོ་དབྱེར་མེད་པར་མཉམ་པ་ཉིད་དུ་སྣང་བའི་ཕྱིར། ཐ་སྙད་དུ་
དབྱེར་མེད་བརྗོད་ཀྱང༌། དེར་འཛིན་གྱི་བསམ་བརྗོད་ཀྱི་ཡུལ་ལས་འདས་པའི་ཕྱིར་ད
བྱེར་མེད་སྤྱོད་ཡུལ་དང་བྲལ་བ་ཞེས་བྱའོ། །ཚུལ་ཁྲིམས་ལ། སྔགས་ཕྱི་འགྱུར་བ་
རྣམས། བླ་མ་ལ་སྨོད་པ། བདེ་གཤེགས་བཀའ་འདས། མཆེད་ལ་འཁུ་བ།
བྱམས་པ་བཏང་བ། བྱང་སེམས་སྤངས་པ། གྲུབ་མཐའ་སྨོད་པ། གསང་བ་སྒྲོགས་
310

སྔ་འགྱུར་ཐེག་དགུའི་ཚོགས་བཤད་མདོར་བསྡུས་ནོར་བུའི་ཏམྦུ་ར།
པ། ཕུང་པོ་བརྙས་པ། རང་བཞིན་དག་པའི་ཆོས་ལ་སོམ་ཉི་ཟ་བ། ཞིང་བཅུ་མི་སྒྲོལ་
བ། དོན་དམ་ལ་རྟོག་དཔྱོད་ཀྱི་བློས་འཇལ་བ། དད་ལྡན་སུན་འབྱིན་པ། སྐབས་
བབས་ཀྱི་དམ་རྫ་ས་མི་བསྟེན་པ།
ཤེས་རབ་མ་ལ་སྨོད་པ་སྟེ་རྩ་ལྟུང་བཅུ་བཞི་དང༌།
མ་སྨིན་པའི་རིག་མ་བསྟེན་པ། ཚོགས་འཁོར་གྱི་དུས་སུ་ཀྱལ་ཀའི་རྩོད་པ། མཚན་
ངན་ལས་འདུད་རྩི་ལེན་པ། སྣོད་ལྡན་ལ་གསང་སྔགས་མི་སྟོན་པ། དད་ལྡན་ལ་ཆོས་
མི་སྟོན་པ། ཉན་ཐོས་ནང་དུ་ཞག་བདུན་བསྡད་པ། ང་རྒྱལ་གྱིས་སྔགས་པར་
རློམ་པ། སྣོད་མིན་ལ་ཆོས་བཤད་པ་སྟེ་ཡན་ལག་གི་ལྟུང་བ་བརྒྱད་བཅས་སྤང་བ་
དང་། སྤྱད་བྱའི་དམ་ཚིག་ཤ་ལྔ་བདུད་རྩི་ལྔའི་རང་བཞིན་ཤེས་ནས་སྤྱོད་པ་གཉིས་
སུ་བཞེད། སྔ་འགྱུར་གྱི་རང་སྐད་དུ། རྣལ་འབྱོར་ཆེན་པོའི་དམ་ཚིག་ཉི་ཤུ་རྩ་
བརྒྱད་དེ། བླ་མ་དང་མཆེད་ལ་གུས་པ་སྐུ། སྔགས་དང་ཕྱག་རྒྱ་ལ་བརྩོན་པ་གསུང་།
བླ་མེད་བྱང་ཆུབ་ཀྱི་སེམས་མི་སྤང་ཞིང་གསང་བ་བསྲུང་བ་ཐུགས་ཀྱི་དམ་ཚིག་སྟེ་རྩ་
བ་གསུམ། ཏ་ན་ག་ན་མ་བྱིན་ལེན་རྫུན་ཚིག་བརླང་སྟེ་སྤྱད་བྱ་ལྔ། ཆགས་སྡང་གཏི་
མུག་ང་རྒྱལ་ཕྲག་དོག་སྟེ་མི་སྤང་བ་ལྔ། དྲི་ཆེན་དྲི་ཆུ་བྱང་སེམས་དཀར་དམར་མམ་
ས་སྟེ་དང་དུ་བླང་བ་ལྔ། ཕུང་པོ་འབྱུང་བ་ཡུལ་དབང་ཁ་དོག་རྣམས་ལྷར་ཤེས་པ་
ཤེས་བྱ་ལྔ། དེ་བཞིན་གཤེགས་པ་དང༌། རྡོ་རྗེའི་རིགས་སོགས་བདེ་གཤེགས་